«Ելք» խմբակցության անդամներն ասացին՝ չկա մի օր, որ քաղաքացիներից բողոքներ չստանան այն մասին, որ աղբարկղերը չեն դատարկվում, աղբը կուտակվում է ու գարշահոտ տարածում քաղաքում: Խմբակցության ղեկավար Դավիթ Խաժակյանն ասաց՝ մայրաքաղաքը կորած է աղբի մեջ, ընկերությունը քաղաքային բյուջեից քիչ գումարներ չի ստանում ու կարող է խնդիրնեը վերացնել: Բողոքի ակցիայի կազմակերպիչները պահանջեցին, որպեսզի ընկերության տնօրենն իջնի ու անձամբ ընդունի իրեն ուղղված բաց նամակը: